C 131/2
HR
Službeni list Europske unije
24.3.2022.
Obavijest Komisije u skladu s člankom 4. stavkom 14.
Protokola 1. uz Sporazum o gospodarskom partnerstvu između Europske unije i država SADC SGP-a o definiciji pojma „proizvodi s podrijetlom” i načinima administrativne suradnje – Kumulacija između Europske unije i država AKP SGP-a i prekomorskih zemalja i područja EU-a, kako je predviđena na temelju članka 4. stavaka 3. i 7.
Protokola 1. uz Sporazum o gospodarskom partnerstvu između EU-a i država SADC SGP-a (2022/C 131/02) Člankom 4. stavcima 3. i 7.
Protokola 1. uz Sporazum o gospodarskom partnerstvu („SGP”) između Europske unije („Unija”) i država SGP-a Južnoafričke razvojne zajednice („SADC”) (1) predviđa se dijagonalna kumulacija u Uniji.
Ta kumulacija omogućuje izvoznicima u Uniji da u proizvode koje izvoze u države SADC SGP-a uključe materijale podrijetlom iz drugih država SGP-a Afričkih, karipskih i pacifičkih država („AKP”) ili iz prekomorskih zemalja i područja kao da su podrijetlom iz Unije, a obradu i preradu obavljene u tim zemljama ili područjima kao da su obavljene u Uniji kad su uključeni u proizvod proizveden u Uniji i izvezen u državu SADC SGP-a u okviru SGP-a, u skladu s drugim uvjetima utvrđenima u članku 4. stavcima 4., 5., 8., 16. i 18.
EU već od 1. listopada 2018. primjenjuje dijagonalnu kumulaciju s određenim državama AKP SGP-a i prekomorskim zemljama i područjima (vidjeti obavijest 2018/C 407/07 (2)).
Osim toga, Unija je sklopila sporazum o administrativnoj suradnji s Ganom.
Europska komisija dostavila je državama SADC SGP-a pojedinosti o takvom sporazumu.
Stoga je Unija ispunila administrativne zahtjeve iz članka 4. stavka 10.
Protokola 1. i može početi od 1. travnja 2022. s Ganom primjenjivati dijagonalnu kumulaciju predviđenu člankom 4. stavcima 3. i 7.
Protokola 1. uz Sporazum o gospodarskom partnerstvu između EU-a i država SADC SGP-a.
Nadalje, nakon povlačenja Ujedinjene Kraljevine iz EU-a od 31. siječnja 2020. više nije moguća dijagonalna kumulacija s prekomorskim zemljama i područjima Ujedinjene Kraljevine.
S obzirom na navedeno, dijagonalna kumulacija predviđena člankom 4. stavcima 3. i 7.
Protokola 1. može se primjenjivati u Uniji sa sljedećim zemljama i područjima: — Karibi: Antigva i Barbuda, Zajednica Bahamâ, Barbados, Belize, Zajednica Dominike, Dominikanska Republika, Grenada, Republika Gvajana, Jamajka, Sveti Kristofor i Nevis, Sveta Lucija, Sveti Vincent i Grenadini, Republika Surinam te Republika Trinidad i Tobago, — srednjoafrička regija: Republika Kamerun, — istočnoafrička i južnoafrička regija: Republika Madagaskar, Republika Mauricijus, Republika Sejšeli i Republika Zimbabve, — pacifička regija: Nezavisna Država Papua Nova Gvineja i Republika Fidži, — zapadnoafrička regija: Republika Côte d’Ivoire, Gana (3), — prekomorske zemlje i područja: Grenland, Nova Kaledonija i pridružena područja, Francuska Polinezija, Francuska Južna i Antarktička Područja, Otoci Wallis i Futuna, Saint-Barthélemy, Saint-Pierre-et-Miquelon, Aruba, Bonaire, Curaçao, Saba, Sint Eustasius, Sint Maarten.
Ova se obavijest objavljuje u skladu s člankom 4. stavkom 14.
Protokola 1. uz Sporazum o gospodarskom partnerstvu između EU-a i država SADC SGP-a.
Ova obavijest zamjenjuje Obavijest 2018/C 407/07 od 12. studenoga 2018.
(1) SL L 250, 16.9.2016., str. 1924.
(2) SL C 407, 12.11.2018., str. 8. (3) Od 1. travnja 2022.